Document ID: 32014R1264

KOMMISSIONENS GENNEMFØRELSESFORORDNING (EU) Nr. 1264/2014
af 26. november 2014
om ændring af forordning (EU) nr. 408/2011 om gennemførelse af Europa-Parlamentets og Rådets forordning (EF) nr. 1185/2009 om statistik over pesticider for så vidt angår fremsendelsesformatet
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1185/2009 af 25. november 2009 om statistik over pesticider (1), særlig artikel 5, stk. 1, og
ud fra følgende betragtninger:
(1)
Ved forordning (EF) nr. 1185/2009 er der fastlagt en ramme for udarbejdelse af sammenlignelige europæiske statistikker over afsætning og landbrugsmæssig anvendelse af pesticider.
(2)
I henhold til artikel 3, stk. 3, i forordning (EF) nr. 1185/2009 bør medlemsstaterne fremsende de statistiske data elektronisk i et egnet teknisk format, som skal vedtages af Kommissionen.
(3)
Ved Kommissionens forordning (EU) nr. 408/2011 (2) fastsættes der ikke et fremsendelsesformat for statistik over anvendelsen af pesticider til fremsendelse i 2015, og forordningen bør derfor ændres.
(4)
Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System -
VEDTAGET DENNE FORORDNING:
Artikel 1
I forordning (EU) nr. 408/2011 foretages følgende ændringer:
1)
Artikel 1 og 2 affattes således:
»Artikel 1
Medlemsstaterne fremsender de statistiske data om pesticider, jf. bilag I og II til forordning (EF) nr. 1185/2009, ved hjælp af SDMX-datastrukturdefinitionerne. Data fremsendes til Kommissionen (Eurostat) gennem den centrale dataportal, eller dataene gøres tilgængelige for Kommissionen (Eurostat) i elektronisk form.
Artikel 2
Datastrukturen for fremsendelse af data vedrørende markedsføring af pesticider til Kommissionen (Eurostat) fremgår af bilag I.
Datastrukturen for fremsendelse af data vedrørende landbrugsmæssig anvendelse af pesticider til Kommissionen (Eurostat) fremgår af bilag II.«
2)
Bilaget til forordning (EU) nr. 408/2011 ændres som angivet i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. november 2014.

Labels: 12
19
6